Dvalarheimilisfólk í kaffiboði á Hótel Hamri Þær voru hlýjar og góðar móttökur sem heimilis og starfsfólk Dvalarheimilis aldraðra í Borgarnesi fékk á Hótel Hamri síðastliðinn fimmtudag 17. febrúar . Unnur Halldórsdóttir hótelstýra tók ásamt sínu fólki á móti tæplega 50 manns með kökuhlaðborði og gamanmálum eins og hennar er von og vísa . Heimilisfólk á DAB átti vart orð til að lýsa þessari mögnuðu konu sem var með sögur og vísur á hraðbergi meðan hún gaf þeim heitt súkkulaði og kaffi . Það vill enn og aftur þakka gott boð hjá þeim Unni og Hirti á Hótel Hamri . Meðfylgjandi myndir eru frá kaffihlaðborðinu á Hamri og heimsókn heimilisfólksins .